<classify> Wanawake hao wanauza vyakula na vinywaji katika vibanda vya biashara vilivyopo nje ya Uwanja wa Nelson Mandela ambao kunafanyika maonesho mbalimbali ya wajasiriamali wamekiri kuwa bishara zao zina tija na idadi kubwa ya wateja wanamiminika kwenye vibanda hivyo.Mie naona kama maonesho haya yangeendelea kwa wiki mbili zaidi, hakika tungetajirika wateja ni wengi biashara za vyakula na vinywaji mbalimbali zimeshamiri katika katika vibanda vyetu hivi, anasema Mama Neema mmoja wa wafanyabiashara hao.Mikoa ya Rukwa Katavi na Kigoma kwa kushirikiana na Shirika la Viwanda Vidogo nchini SIDO imeandaa kongamano la Uwekezaji wa Ukanda wa Ziwa Tanganyika katika Mji wa Sumbawanga.Mwandishi wa habari hizi jana alishuhudia watu waliofurika Uwanja wa Nelson Mandelea mjini hapo yanakofanyika maonesho hayo wakihaha kutafuta chakula cha mchana baada ya vibanda takribani vyote kushindwa kuhimili mahitaji ya wateja wao kutokana na idadi yao kuwa kubwa.Ukweli ni kwamba hatukujua kama wateja wetu watakuwa wengi kiasi hiki kutokana na mitaji yetu kuwa midogo tunashindwa kuwahudumia wote kwa mfano leo jana mimi kibandani kwangu chakula kiliisha mapema kabisa na wateja wengi walikosa chakula, alibainisha Amina Abadallah.Baadhi ya wananchi waliohojiwa na mwandishi wa habari hizi wamekiri kuwa licha ya kuwepo kwa vibanda vingi vya chakula lakini wafanyabiashara wameelemewa na idadi kubwa ya wateja wanaofika kuona maonesho katika uwanja huu wa Nelson Mandela.  <topic>: UCHUMI 